b'\n_START_ARTICLE_\nMyzininae\n_START_SECTION_\nUtseende\n_START_PARAGRAPH_\nSm\xc3\xa5 til ganske store (5-25 millimeter), oftest fargerike vepser. Det er stor forskjell i utseende mellom kj\xc3\xb8nnene. Mange er mer eller mindre svarte med gule flekker, men det er ogs\xc3\xa5 noen som er lyst fargede. Noen f\xc3\xa5 har metallisk glans. Hos noen slekter har begge kj\xc3\xb8nn vinger, hos andre bare hannene, som vanligvis er markert st\xc3\xb8rre enn hunnene.\n_START_SECTION_\nLevevis\n_START_PARAGRAPH_\nDisse artene er parasitoider som stort sett snylter p\xc3\xa5 larver av biller (Coleoptera) i familien Scarabaeidae som har larver i jorden, treborende trebukker (Cerambycidae) eller skyggebiller (Tenebrionidae). Hunnen graver seg ned til byttet, lammer det med et stikk og legger et egg p\xc3\xa5 det. Vepselarven utvikler seg s\xc3\xa5 p\xc3\xa5 den paralyserte larven. Hunnene har giftbrodd og de st\xc3\xb8rre artene kan gi smertefulle stikk.\n_START_SECTION_\nUtbredelse\n_START_PARAGRAPH_\nGruppen er representert i alle verdensdeler, men disse vepsene er regnet som sjeldne.'